Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: A kutatási anyagot a 7/2001. (I. 17.) FVM rendelet ... §-a értelmében importálják Magyarországra / szállítják Magyarországon belül1
Paragraph Index: 1578

c) Az a) és b) pontban hivatkozott szerológiai és biológiai vizsgálatokat üvegházban nevelt növényeken kell elvégezni. Minden egyes száron legalább két helyről kell mintát venni, amely magában foglal egy a szár csúcsán lévő fiatal, teljesen kifejlődött levelet, és egy a szár közepéről vett idősebb levelet. Minden szárból mintát kell venni az esetleges nem általános fertőzés miatt. Szerológiai vizsgálat esetében a különböző növényekről származó levélkéket külön kell kezelni, hacsak a felhasználási mód másképpen nem indokolja. Az egyes szárakról származó levélkéket azonban egyben lehet kezelni, hogy reprezentálja az egész növényt az egyes növényekről származó mintákban. Biológiai vizsgálat esetén legfeljebb öt növény kezelhető együtt, legalább kétszeres mennyiségű indikátor növény inokulálásával.

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes